**IV. Egyebek napirendhez:**

**IV. 1956-os hősi emlékmű állítása**

Az 1956-os Magyar Szabadságharcosok Világszövetsége megkereste önkormányzatunkat tekintettel arra, hogy a 60. évforduló alkalmából 1956 hősi emlékeiről egy országos regisztert készítenek. Tájékoztatást kérnek arról, hogy van- e községünkben '56-os emlékmű, emléktábla, élnek e még gyermeküket elvesztő szülők, mártírok özvegyei, árván maradt gyermekei. Fentiekre tekintettel javasolom annak megfontolását, hogy nemzeti ünnepünk tiszteletére egy '56-os emlékmű, emléktábla vagy kopjafa felállításra kerüljön településünkön.

Mindezekre tekintettel javasolom az alábbi határozati javaslat elfogadását:

**Határozati javaslat:**

Őcsény Község Önkormányzatának Képviselő-testülete az 1956-os forradalom és szabadságharc emlékére emlékmű állításáról határoz.

A képviselő- testület felkéri Csapai János képviselőt az emlékmű állításának előkészületeivel kapcsolatos teendők koordinálására, valamint az elkészült tervek, költségek képviselő- testület elé terjesztésére.

Felelős: Csapai János képviselő

Határidő: 2016. október 31.

Határozatról értesül: 1956-os Magyar Szabadságharcosok Világszövetsége

Pénzügy

Irattár

Őcsény, 2016. február 9.

Fülöp János

polgármester